Δευτερογενές τραύμα και επαγγελματική εξουθένωση σε επαγγελματίες που παρέχουν ψυχοκοινωνική υποστήριξη σε πρόσφυγες και αιτούντες άσυλο: ο ρόλος της κοινωνικής υποστήριξης και των στρατηγικών αντιμετώπισης
Creators: name: Παλιούρα Βαΐα Κωνσταντίνου
Publisher: name: Aristotle University of Thessaloniki
Year: 2024
Subjects: Δευτερογενές τραυματικό στρες
Επαγγελματική εξουθένωση
Πρόσφυγες και αιτούντες άσυλο
secondary traumatic stress
burnout
refugees and asylum seekers

description: Η παρούσα έρευνα στοχεύει στη διερεύνηση των επιπέδων του δευτερογενούς τραυματικού στρες και της επαγγελματικής εξουθένωσης επαγγελματιών που παρέχουν ψυχοκοινωνική υποστήριξη σε πρόσφυγες και αιτούντες άσυλο και στην ανίχνευση των δημογραφικών παραγόντων που επηρεάζουν την εκδήλωση αυτών των συνδρόμων. Επιπλέον, η μελέτη ερευνά τον ρόλο της κοινωνικής υποστήριξης και των στρατηγικών αντιμετώπισης αγχογόνων καταστάσεων στην εμφάνιση του δευτερογενούς τραύματος και της επαγγελματικής εξουθένωσης. Στην έρευνα συμμετείχαν 102 κοινωνικοί επιστήμονες, οι οποίοι συμπλήρωσαν ένα ερωτηματολόγιο σε ηλεκτρονική μορφή αποτελούμενο από δημογραφικές πληροφορίες, τη κλίμακα Secondary Traumatic Stress Scale (STSS) για την μέτρηση του δευτερογενούς τραυματικού στρες, το ερωτηματολόγιο Maslach Burnout Inventory (MBI) για την αξιολόγησης της επαγγελματικής εξουθένωσης, τη Συντομευμένη Κλίμακα Εκτίμησης Τρόπων Αντιμετώπισης Προβλημάτων (Τhe Coping Orientations to Problems Experienced Inventory Brief-COPE) για τη διερεύνηση των στρατηγικών αντιμετώπισης προβλημάτων και αγχογόνων καταστάσεων και τη σύντομη μορφή του ερωτηματολογίου κοινωνικής υποστήριξης (SSQ-6) για τη μελέτη της κοινωνικής υποστήριξης. Τα ευρήματα έδειξαν ότι το δευτερογενές τραύμα και η επαγγελματική εξουθένωση των εργαζομένων κυμαίνονταν σε μέτρια έως υψηλά επίπεδα. Η κοινωνική υποστήριξη δεν βρέθηκε να επηρεάζει σημαντικά τη μείωση των συμπτωμάτων του δευτερογενούς τραυματικού στρες και της επαγγελματικής εξάντλησης, αλλά σχετίζεται αρνητικά μόνο με τη διάσταση της «Συναισθηματικής Εξάντλησης». Περαιτέρω, η χρήση «Στρατηγικών Αποφυγής» φαίνεται να συνδέεται με υψηλότερα επίπεδα δευτερογενούς τραύματος και επαγγελματικής εξουθένωσης σε αντίθεση με την εφαρμογή των «Στρατηγικών εστίασης στο πρόβλημα» που συνδέονται με την αύξηση των «Προσωπικών Επιτευγμάτων» των εργαζομένων. Τέλος, βρέθηκε ότι η επαγγελματική εξουθένωση αποτελεί ισχυρό προγνωστικό παράγοντα για το δευτερογενές τραύμα. Η εργασία με ευάλωτο πληθυσμό, όπως είναι οι πρόσφυγες και οι αιτούντες άσυλο, έχει αρνητικές επιπτώσεις στην ψυχική υγεία των επαγγελματιών. Για αυτόν τον λόγο, είναι σημαντικό να επικεντρωθούμε στην πρόληψη και την 2 αντιμετώπιση των φαινομένων του δευτερογενούς τραύματος και της επαγγελματικής εξουθένωσης
description: This study aims to investigate the levels of secondary traumatic stress and burnout among professionals providing psychosocial support to refugees and asylum seekers and to identify the demographic factors that influence the occurrence of these syndromes. In addition, the study investigates the role of social support and coping strategies for stressful situations on the occurrence of secondary trauma and burnout. The study involved 102 social scientists who completed an online questionnaire consisting of demographic information, the Secondary Traumatic Stress Scale (STSS) to measure secondary traumatic stress, the Maslach Burnout Inventory (MBI) to assess burnout, the Coping Orientations to Problems Experienced Inventory Brief-COPE to investigate coping strategies and stressful situations and the Social Support Questionnaire Short Form (SSQ-6) to study social support. Findings showed that secondary trauma and burnout among employees ranged from moderate to high levels. Social support was not found to have a significant effect on reducing symptoms of secondary traumatic stress and job exhaustion, but was only negatively related to the dimension of "Emotional Exhaustion". Further, the use of "Avoidance Strategies" appears to be associated with higher levels of secondary traumatic stress and burnout in contrast to the use of "Problem Focusing Strategies" which are associated with an increase in employees' "Personal Achievement". Finally, burnout was found to be a strong predictor of secondary trauma. Working with vulnerable populations, such as refugees and asylum seekers, has a negative impact on the mental health of professionals. For this reason, it is important to focus on preventing and addressing the phenomena of secondary trauma and burnout